ალადინი (საუნდტრეკი)
უოლტ დისნეის ანიმაციური სტუდიების ფილმ „ალადინის“ საუნდტრეკი გამოვიდა 1992 წელს, ლეიბლზე Walt Disney. მუსიკის ავტორია ალან მენკენი, ხოლო ტექსტის - ჰოვარდ ეშმენი და ტიმ რაისი. მენკენი და ეშმენი მუშაობდნენ ამ პროექტზე 1991 წლამდე, სანამ ეშმენი შიდსი-ს დაავადების შედეგად გარდაიცვლებოდა. ფილმში გამოყენებულია შემდეგი ძირითადი სიმღერები (არა ინსტრუმენტული კომპოზიციები): Arabian Nights (ეშმენი) - შესავალი, რომელსაც ასრულებს ვაჭარი. სინამდვილეში სიმღერა უფრო ხანგრძლივია, მისი ნაწყვეტი ჟღერს ფილმში ჯაფარის დაბრუნება, მოგვიანებით კი შეტანილი იქნა სატელევიზიო სერიალში. სიმღერის რეპრიზაც კი იყო დაწერილი. იგი საბოლოოდ შეტანილი იქნა ანიმაციურ ფილმში ალადინი და ქურდების მეფე. One Jump Ahead (რაისი) - ალადინის სიმღერა, აგრაბას ქუჩებში გაქცევისას. თითქმის იგივე არის ფილმში შეტანილი One Jump Ahead (რეპრიზა). Friend Like Me (ეშმენი) - ჯინის სიმღერა, რომელშიც იგი უხსნის ალადინს, რომ მას არ ეყოლება ასეთი მეგობარი. Prince Ali (ეშმენი) - ჯინის სიმღერა, სადაც იგი წარუდგენს პრინც ალის აგრაბას და განსაკუთრებით, სულთანს. A Whole New World (რაისი) - ალადინისა და ჯასმინის სასიყვარულო სიმღერა, რომელსაც ისინი ასრულებენ ხალიჩით მოგზაურობისას. სიმღერამ მიიღო ოსკარი, გრემი და ოქროს გლობუსი - ეს უკანასკნელი წლის ორიგინალური სიმღერისათვის. Prince Ali (რეპრიზა) (რაისი) - ჯაფარის სიმღერა. ჯაფარი აღმოაჩენს, რომ ალადინი მხოლოდ ქუჩის მაწანწალაა. კომპილაციაში Classic Disney: 60 Years of Musical Magic შეტანილია „A Whole New World“ (პირველი დისკი), ხოლო „One Jump Ahead“ შეიტანეს მეორე დისკში. პირველი სიმღერა ასევე არის კრებულში Disney's Greatest Hits. აგრეთვე დაწერილი იქნა რვა სიმღერა, რომელიც ამოღებული იქნა პროექტიდან (მათი უმრავლესობა ჯაფარის მიერ სრულდებოდა). 2004 წლის სპეციალურ DVD გამოცემაში შესაძლებელია ამ სიმღერების მოსმენა (დამატებით მასალებში), ასევე არის ერთგვარი მუსიკალური კლიპი, Proud of Your Boy (კლეი ეიკენის სიმღერა). იგივე ვერსია შეტანილია კრებულში DisneyMania 3. სიმღერების დემო-ვერსიების მოსმენა შესაძლებელი გახდა კომპილაციაზე Music Behind the Magic. DVD დისკზე ასევე არის You Can Count On Me (დერეკ იანგი), „Humiliate the Boy“ და „Why Me“. 2014 წლის აპრილისთვის ჩანაწერი აშშ-ში ერთ-ერთი ყველაზე გაყიდვადი საუნდტრეკი იყო, 2.481.000 გაყიდული ასლით.